als_Latn dik_Latn sag_Latn
Hewlett Packard ka treguar për herë të parë kompjuterin që mund të shndërrohet, falë një menteshe që e lejon të rrotullohet 360 gradë. Ky është i ngjashëm me tabletin e Lenovos, i cili quhet Yoga Line. Ky kompjuter bëhet njëkohësisht edhe tablet, është 11.6 inç dhe quhet HP Pavilion X360. Kompania HP ka vendosur që tabletin e quajtur Pavilion x360 ta shesë me çmimin 399 dollarë.
Kjo pajisje do të jetë edhe kompjuter edhe tablet, pasi kur e palos merr formën e një tableti; ndërsa kur hapet merr formën e një laptopi me tastierë ose një tablet që qëndron mbi tastierë, dhe ju mund të shkruani që aty. HP nuk ka nxjerrë të dhëna për këtë tablet , por ka thënë se do të ketë një procesor Intel Pentium ose Celeron dhe një kamera të instaluar për video biseda, që quhet HP TrueVision HD. RAM do të jetë 8 Giga, 500 Giga memorie e brendshme, një portë USB-je, mundësi për t’u lidhur me valë dhe me Bluetooth.
Zëvendës presidenti i sistemit personal të konsumatorit të kompanisë HP, Pascal Bourguet, ka thënë se është një menteshë që u jep mundësinë përdoruesve ta transformojnë lehtësisht pajisjen nga një laptop në një tablet, dhe e gjitha kjo mundësohet me një çmim që është i ngjashëm me çmimin e Notebook-ut. Kompjuteri që mund të transformohet do të dalë në tregun amerikan nga data 26 shkurt në ngjyrat e kuqe dhe gri, ndërsa në mars do të dalë në Evropë me çmimin 349 paundë.
(Herë të lexuara: 202)
als_Latn als_Latn als_Latn als_Latn